На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о првом ребалансу буџета општине Гаџин Хан за 2018. годину („Службени лист града Ниша“ број 130/2017,55/2018) и предлога Службе за буџет, финансије и пореску администрацију број 400-937/18-IV/01 од 22.10.2018. године,

Општинско веће општине Гаџин Хан на седници одржаној 22. октобра 2018. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2018. годину (“Службени лист града Ниша” број 130/2017, 55/2018):

**Раздео 5**

 **Програм 15 – Опште услуге локалне самоуправе**

**ПА 0009 – Средства резерве**

**Функција 130 - Опште услуге**

 **Позиција 75.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **5.000,00** динара Скупштини општине Гаџин Хан како би измирила Предрачун бр.19-001-0401 ЈП Службени гласник који се односи на део годишње претплате на штампано издање (два примерка) за 2019.годину.

1. Средства из тачке 1. овог решења распоређују се у оквиру

**Раздео 1**

**Програм 16-Политички систем локалне самоуправе**

**Програмска активност 2101-0001-Функционисање скупштине**

**Функционална класификација 110-Законодавни и извршни органи...**

**Позиција 9**

**Економска класификација 426000 – материјал**

3. О реализацији овог решења стараће се Служба за буџет, финансије и пореску администрацију.

**О б р а з л о ж е њ е**

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета и Образложења Одлуке о првом ребалансу буџета општине Гаџин Хан за 2018. годину установљено је да на позицији 9, економска класификација 426000 - материјал нису планирана средства у довољном износу за ову намену.

Одлуком о првом ребалансу буџета општине Гаџин Хан за 2018.годину нису предвиђена довољна средства за ову исплату, па се из тог разлога средства обезбеђују из текуће буџетске резерве.

Број: 06-400-556/18-III

У Гаџином Хану, 22.10.2018. године

 ПРЕДСЕДНИК ОПШТИНСКОГ ВЕЋА,

 Саша Ђорђевић